Държавен вестник, бр. 31, 2014 г., стр. 86

СТР.  86	
Д Ъ Р Ж А В Е Н  В Е С Т Н И К 	
БРОЙ  31
мощност и операторът на разпределителна­
та мрежа не е заявил увеличение в други 
по-големи размери, от следващия месец за 
предоставена мощност се приема по-голяма­
та от двете месечни максимални пренасяни 
мощности, но не повече от присъединената 
мощност. Промяната се отразява в договор 
между оператора на преносната мрежа и опе­
ратора на разпределителната мрежа.
(3) В случаите по ал. 1 и 2 средствата за 
търговско измерване се подменят от и за 
сметка на оператора на преносната мрежа.
Чл. 134. (1) Предоставената мощност може 
да се увеличи над договорената присъединена 
мощност след предварително писмено съгласие 
на оператора на преносната мрежа и промяна 
в договора по чл. 133, ал. 2 между операторите, 
при условие че:
1. техническите параметри на съоръженията 
за присъединяване и на преносната мрежа 
позволяват това;
2. увеличението не води до смущения или 
до снижаване сигурността на снабдяване на 
други клиенти;
3. увеличението не води до смущаващи об­
ратни въздействия върху устройства на опера­
тора на преносната мрежа или на трети лица.
(2) В случаите по ал. 1 операторът на раз­
пределителната мрежа доплаща цена в размер 
на предизвиканите разходи съгласно наредбата 
на чл. 36, ал. 3 ЗЕ. 
(3) В случаите по ал. 1 при необходимост от 
подмяна на средствата за търговско измерване 
тя се извършва от и за сметка на оператора 
на преносната мрежа.
(4) Операторът на разпределителната мре­
жа подава писмено искане по реда на чл. 102, 
когато:
1. не са изпълнени условията по ал. 1;
2. се изисква проектиране и изграждане 
на нови съоръжения за присъединяване за 
увеличаване на договорената предоставена и 
присъединена мощност.
Раздел IV
Преустановяване на присъединяването и на 
преноса на електрическа енергия
Чл. 135. (1) Операторът на преносната мрежа 
може да преустанови преноса на електрическа 
енергия през преносната мрежа към оператора 
на разпределителната мрежа без предварително 
предизвестие в случай на:
1. ограничителен режим за снабдяване с 
електрическа енергия при условията на чл. 72, 
ал. 1 ЗЕ; 
2. временно прекъсване или ограничаване 
на производството или снабдяването с елек­
трическа енергия при условията на чл. 73, 
ал. 1 ЗЕ; 
3. ограничения на преноса от заработване 
на режимна автоматика в ЕЕС;
4. предотвратяване на непосредствена 
опасност за здравето и сигурността на хора 
или съоръжения;
5. повреди в преносната мрежа или съо­
ръженията за присъединяване по независещи 
от оператора на преносната мрежа причини;
6. ползване на електрическа енергия, без 
да се измерва или ако неправилно се измерва 
със средства за търговско измерване;
7. извършване на оперативни превключ­
вания в преносната мрежа за регулиране на 
натоварването или за повишаване сигурността 
на работа на мрежата, които не подлежат на 
планиране.
(2) Операторът на преносната мрежа може да 
преустанови временно преноса на електрическа 
енергия през преносната мрежа към обекти 
на оператора на разпределителната мрежа с 
предварително писмено предизвестие при:
1. планов ремонт или реконструкция на 
съоръжения от преносната мрежа;
2. планови прегледи на съоръжения, изис­
кващи обезопасяване чрез изключването им;
3. други планови технически и оперативни 
мероприятия;
4. издадено разпореждане на други органи 
в съответствие с тяхната компетентност.
(3) Срокът за предизвестието по ал. 2 се 
определя в договора по чл. 133, ал. 2. 
(4) Операторът на преносната мрежа може 
да преустанови присъединяването на обекти 
на оператора на разпределителната мрежа:
1. на обекти на оператора на разпредели­
телната мрежа с високо напрежение, където 
е допуснато присъединяване на трето лице 
без изричното съгласие на оператора на пре­
носната мрежа;
2. при неизпълнение в срок на предписа­
ние на контролен орган за отстраняване на 
нарушение;
3. на обекти на оператора на разпреде­
лителната мрежа, които внасят смущения в 
електроенергийната система;
4. при констатирано повреждане или друго 
въздействие върху средствата за търговско 
измерване или други електрически съоръже­
ния – собственост на преносното предприя­
тие и разположени в обекти на оператора на 
разпределителната мрежа, ако нанесените му 
щети и пропуснати ползи не са своевременно 
компенсирани;
5. при издадено разпореждане на други ор­
гани в съответствие с тяхната компетентност.
(5) За случаите по ал. 2, т. 3 и ал. 4, т. 1 – 4 
се съставя двустранен констативен протокол.
(6) В сроковете по ал. 3 операторът на раз­
пределителната мрежа има право да подаде 
писмено възражение пред органа на управление 
на оператора на преносната мрежа относно 
срока и основанието за преустановяване. 
Възражението се разглежда в 7-дневен срок 
от получаването му и операторът на разпре­
делителната мрежа се уведомява писмено за 
резултата.